CELEX: 62019TN0157
Language: et
Date: 2019-03-08 00:00:00
Title: kohtuasi T-157/19: 8. märtsil 2019 esitatud hagi — Șanli versus nõukogu

20.5.2019   
            
            
               ET
            
            
               Euroopa Liidu Teataja
            
            
               C 172/36
            
         
      8. märtsil 2019 esitatud hagi — Șanli versus nõukogu
      (kohtuasi T-157/19)
      (2019/C 172/50)
      Kohtumenetluse keel: hollandi
      
         Pooled
      
      
         Hageja: Dalokay Șanli (Rotterdam, Madalmaad) (esindaja: advokaat D. Gürses)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 8. jaanuari 2019. aasta rakendusmäärus (EL) 2019/24 ja nõukogu 8. jaanuari 2019. aasta otsus (ÜVJP) 2019/25 ning
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja kuus väidet:
      
                  1.
               
               
                  PKK kandmine loetellu ei ole enam põhjendatud, kuna PKK ei ole terroristlik üksus.
               
            
                  2.
               
               
                  Hageja nimi ei kuulu loetellu, kuna teda ei ole terroriaktides süüdi mõistetud ega terroriaktides süüdistatud.
               
            
                  3.
               
               
                  Puuduvad tõendid, et hageja puhul esineksid terroristlikud kuriteokoosseisud või teda saaks seostada vastava tegevusega. Tõendatud ei ole ka etteheide, et ta oleks tegelenud värbamise ja rahastamisega.
               
            
                  4.
               
               
                  Rikutud on hageja peamisi kaitseõigusi ja õigust tõhusale kohtulikule kaitsele, kuna ta ei ole saanud kaitsta end tema vastu esitatud etteheidete eest.
               
            
                  5.
               
               
                  Nõukogu kõnealused meetmed on ebapiisavalt põhjendatud, kuna karistuse määramiseks puuduvad tõendid.
               
            
                  6.
               
               
                  Rikutud on ühise seisukoha 2001/931/ÜVJP artikli 1 lõiget 4, kuna nõukogu ei ole esile toonud konkreetset teavet ega asjakohaseid tegusid, millest selguks, et pädev ametiasutus tegi otsuse selle artikli tähenduses.